ሬሳ ወደይ ብኬንዳ ተጠቕሊሉ ኣብ መገዲ ተደርብዩ ረኺበ" ብምባል ኣብ ምዕራብ ኦሮምያ ወደን ብኣባላት ጽጥታ ዝተቐተለን ኣዶ ንቢቢሲ ተዛሪበን። ኣብ ምዕራብ ኦሮምያ ወረዳ ገንጂ ነባራይ ዝነበረ መንእሰይ ለሊሳ ተፈሪ፡ ቅድሚ ክልተ ሰሙን ኣብቲ ከባቢ ዝርከቡ ኣካላት ጽጥታ መንግሰቲ ከምዝኣሰርዎን፡ ድሕሪ ክልተ መዓልቲ ሞይቱ ከምዝተረኸበን ስድርኡ ይገልጹ፡፡ ሰራዊት ኦነግን ምክልኻል ኢትዮጵያን ተጓኒፆም ኣብ ብዙሓት ከተማታት ምዕራብ ኦሮሚያ ኣገልግሎት ኢንተርኔት ተቛሪጹ መንግስቲ ክልል ኦሮሚያ ንኢሳት ከምዝኸሶ ገሊጹ ግንቦት 2/2012 ኣብ ትሕቲ ቁጽጽር ሓይሊታት ጽጥታ ዝኣተወ ለሊሳ፡ ግንቦት 4 ሬስኡ ኣብ መገዲ ተደርብዩ ከምዝተረኸበ ኣዲኡ ወ/ሮ ጫልቱ ሁንዴሳን ኣቡኡ ኣቶ ተፈሪ ዱጉማን ንቢቢሲ ኣረጋጊጾም፡፡ ሓዳር ንምግባር ይሸባሸብ ዝነበረ መንእሰይ ለሊሳ፡ ሕጽይቱ ንምርካብ ምስወጸ ከምዝተኣሰረ ስድራቤቱ ይዛረቡ። 'ብዝወጾ ተሪፉ' ለሊሳ ኣብ ኣዲስ ኣበባ ምስ እትነብር ሓፍቱ ይቕመጥ ከምዝነበረን ናብቲ ከባቢ ካብ ዝምለስ ክልተ ወርሒ ከም ዘይመለኦን ወላዲቱ ይገልጻ። ኣብ ቀጻሊ ዓመት ክምርዖ ትልሚ ዝነበሮ እቲ ግዳይ፡ ብዛዕባ እቲ ጉዳይ ምስ ሕጽይቱ ንምምኻር ኣብቲ ከባቢ ናብ ዝርከብ ዕዳጋ ከምዝኸደን፡ ከይተመለሰ ምትራፉን 'ውን ይገልጻ። "ሰንበት መዓልቲ ነይሩ። ምስኣ እናውግዑ እንተለዉ ኣብ ዕዳጋ ሒዞምዎ። ናብቲ ተኣሲሩሉ ዝተብሃለ ቦታ እንጀራ ሒዘሉ ከይደ፡ ኣብኡ ስኢነዮ። 'ንመን ደሊኽን?'
